Read in English . L-Uffiċċju Nazzjonali tal-Istatistika (NSO) qal li f'Mejju 2020 kien hemm 11,423 persuna bla xogħol. Fi stqarrija l-NSO qal li r-rata ta' qgħad aġġustata għax-xahar ta' Mejju laħaq l-4.2% – żieda ta' 0.1 punti perċentwali mix-xahar ta' qabel. Skont l-NSO f'Mejju kien hemm 5,241 mara u 6,182 raġel bla xogħol. Minn dawn, 3,664 kellhom bejn il-15 u l-24 sena. Dawk fl-età ta' bejn 25 u 74 sena laħqu s-7,759. F'Mejju tal-2019 kien hemm 8,875 persuna bla xogħol. L-NSO qal li l-istatistika tal-2020 trid tiġi interpretata fid-dawl tas-sitwazzjoni li ħolqot il-pandemija tal-coronavirus. NSO Skont l-NSO ukoll kien hemm 4,409 persuna li qed jirreġistraw għax-xogħol f'Mejju 2020. Filwaqt li l-Partit Nazzjonalista qed jisħaq li hemm mal-11,000 persuna bla xogħol, il-Partit Laburista qed jikkwota l-figura ta' 4,000 persuna f'qgħad. F'Ġunju li għadda l-Gvern żvela 'mini-baġit' li kien jinkludi għadd ta' miżuri fosthom vouchers biex jintefqu f'ristoranti u traħħis ta' 7 ċenteżmi fil-prezzijiet tal-fuel. Filmat: Vouchers biex jintefqu fir-ristoranti; roħs fil-kontijiet tan-negozji Tista' taqra r-rapport sħiħ tal-NSO minn hawn: NSO Mejju Download .td_uid_3_5efc543523251_rand.td-a-rec-img{text-align:left}.td_uid_3_5efc543523251_rand.td-a-rec-img img{margin:0 auto 0 0}